97/276/EY: Komission päätös, tehty 11 päivänä huhtikuuta 1997, Argentiinasta peräisin olevien kalastustuotteiden tuontia koskevista erityisvaatimuksista tehdyn päätöksen 93/437/ETY muuttamisesta (ETA:n kannalta merkityksellinen teksti)



Virallinen lehti nro L 108 , 25/04/1997 s. 0053 - 0055



KOMISSION PÄÄTÖS, tehty 11 päivänä huhtikuuta 1997, Argentiinasta peräisin olevien kalastustuotteiden tuontia koskevista erityisvaatimuksista tehdyn päätöksen 93/437/ETY muuttamisesta (ETA:n kannalta merkityksellinen teksti) (97/276/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY (1), sellaisena kuin se on viimeksi muutettuna neuvoston direktiivillä 96/23/EY (2), ja erityisesti sen 11 artiklan 4 kohdan a alakohdan, sekä katsoo, että Argentiinasta peräisin olevien kalastustuotteiden tuontia koskevista erityisvaatimuksista tehdyssä komission päätöksessä 93/437/ETY (3), sellaisena kuin se on viimeksi muutettuna päätöksellä 96/262/EY (4), vahvistetaan malli terveystodistuksesta, joka on oltava Argentiinasta peräisin olevien kalastustuotteiden mukana, lukuun ottamatta missä tahansa muodossa olevia simpukoita, piikkinahkaisia, vaippaeläimiä ja merikotiloita, vastaavuusvaatimukset elävien simpukoiden, piikkinahkaisten, vaippaeläinten ja merikotiloiden tuotannon ja markkinoille saattamisen edellytysten osalta täyttävien kolmansien maiden luettelon laatimisesta 17 päivänä joulukuuta 1996 tehdyn komission päätöksen 97/20/EY (5) 3 artiklassa säädetään, että muiden kuin vesiviljeltyjen Pectinidae-suvun simpukoiden, joista sisälmykset ja sukurauhaset on kokonaan poistettu, lähentäjälihaksia voidaan tuoda sellaisista kolmansista maista, jotka eivät ole mainitun päätöksen liitteessä vahvistetussa maiden luettelossa, Argentiina on virallisesti esittänyt komissiolle hakemuksen muiden kuin vesiviljeltyjen Pectinidae-suvun simpukoiden, joista sisälmykset ja sukurauhaset on kokonaan poistettu, lähentäjälihasten tuonnista Euroopan yhteisöön, on tarpeen muuttaa päätöksen 93/437/ETY 2 artiklan ja kyseisen päätöksen liitteessä A vahvistettu todistus, jotta Argentiinalle voidaan antaa lupa käyttää hyväkseen päätöksen 97/20/EY 3 artiklassa annettua mahdollisuutta, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 93/437/ETY 2 artiklan johdantovirke seuraavasti: "Argentiinasta peräisin olevien kalastustuotteiden on täytettävä seuraavat vaatimukset:". 2 artikla Korvataan päätöksen 93/437/ETY liite A tämän päätöksen liitteellä. 3 artikla Tätä päätöstä sovelletaan 1 päivästä toukokuuta 1997. 4 artikla Tämä päätös on osoitettu kaikille jäsenvaltioille. Tehty Brysselissä 11 päivänä huhtikuuta 1997. Komission puolesta Franz FISCHLER Komission jäsen (1) EYVL N:o L 268, 24.9.1991, s. 15 (2) EYVL N:o L 125, 23.5.1996, s. 10 (3) EYVL N:o L 202, 12.8.1993, s. 42 (4) EYVL N:o L 89, 10.4.1996, s. 36 (5) EYVL N:o L 6, 10.1.1997, s. 46 LIITE >KAAVION ALKU> "LIITE A TERVEYSTODISTUS Euroopan talousyhteisöön tarkoitetut Argentiinasta peräisin olevat kalastus-/vesiviljelytuotteet Viitenumero: Viejämaa ARGENTIINA Toimivaltainen viranomainen:Servicio Nacional de Sanidad Animal (SENASA) Tarkastusosasto:Servicio de Inspección de Productos de Origen Animal (SIPA) I. Kalastustuotteiden tunnistetiedot Kalastus-/vesiviljelytuotteen kuvaus (1): - laji (tieteellinen nimi): - tila ja käsittelytapa (2): Koodinumero (mahdollisesti): Pakkauksen tyyppi: Pakkausten lukumäärä: Nettopaino: Vaadittava varastointi- ja kuljetuslämpötila: II. Kalastustuotteiden alkuperä SENASA:n Euroopan talousyhteisöön vientiä varten hyväksymän laitoksen/hyväksymien laitosten tai uivan jalostamon/uivien jalostamoiden nimi/nimet ja virallinen/viralliset hyväksymisnumero(t): III. Kalastustuotteiden määräpaikka Kalastustuotteet lähetetään mistä: (lähetyspaikka) mihin: (määrämaa ja määräpaikka) seuraavia kuljetusvälineitä käyttäen: Lähettäjän nimi ja osoite: Vastaanottajan nimi ja määräpaikan osoite: (1) Tarpeeton yliviivataan. (2) Eläviä, jäähdytettyjä, jäädytettyjä, suolattuja, savustettuja, säilöttyjä tms. IV. Vakuutus terveydestä Virallinen tarkastaja todistaa, että edellä kuvatut kalastustuotteet: 1) on pyydetty ja käsitelty aluksissa direktiivissä 92/48/ETY vahvistettujen hygieniasääntöjen mukaisesti tai, jos ne ovat lähtöisin uivista jalostamoista, direktiivin 91/493/ETY liitteen I luvussa vahvistettujen hygieniasääntöjen mukaisesti; 2) on purettu aluksesta, käsitelty ja tarvittaessa pakattu, valmistettu, jalostettu, jäädytetty, sulatettu tai varastoitu direktiivin 91/493/ETY liitteen II, III ja IV luvun vaatimuksia noudattaen; 3) on tarkastettu direktiivin 91/493/ETY liitteen V luvun mukaisesti; 4) on on pakattu, tunnistettu, varastoitu ja kuljetettu direktiivin 91/493/ETY liitteen VI, VII ja VIII luvun mukaisesti; 5) eivät ole lähtöisin myrkyllisistä tai biotoksiineja sisältävistä lajeista; 6) noudattavat tietyille kalastustuoteryhmille direktiivissä 91/493/ETY ja sen soveltamista koskevissa päätöksissä vahvistettuja aistinvaraisia, loisia koskevia, kemiallisia ja mikrobiologisia perusteita; 7) jos kyseessä ovat Pectinidae-suvun simpukoiden lähentäjälihakset, ne eivät ole vesiviljelytuotteita, ja niistä on poistettu kokonaan sisälmykset ja sukurauhaset. Allekirjoittanut virallinen tarkastaja vakuuttaa tuntevansa direktiivissä 92/48/ETY, direktiivissä 91/493/ETY ja niiden soveltamista koskevissa päätöksissä säädetyt säännökset. Tehty (paikka) (aika) Virallinen leima Virallisen tarkastajan allekirjoitus (Nimi suuraakkosin, arvo ja asema)" >KAAVION LOOPU>